laion/Wikipedia-Exotic huggingface dataset:
רובה (עיר)

רוּבֶּה (בצרפתית: Roubaix; בפלמית: Robaais) היא קומונה (רשות מקומית) במחוז נור שבצפון-מזרח צרפת. היא ממוקמת בין הערים ליל וטוּרקואן (Tourcoing). אוכלוסייתה, המונה קרוב ל-100,000 תושבים, מדרגת אותה כעיר השנייה בגודלה בחבל או-דה-פראנס ויוצרת יחד עם ליל, טורקואן, וילנב-ד'אסק ו-86 קומונות עירוניות נוספות את המטרופולין ליל הכולל כ-1.1 מיליון תושבים. רובה גם שייכת לאגד ערים גדול יותר, המשתף משנת 2008 גם את הערים הבלגיות שמעבר לגבול צרפת-בלגיה הסמוך; מוּסקרון (Mouscron), קורטרייק, טורנה ומנן (Menen). אגד ערים זה הוא האגד האירופי הראשון שכולל שיתוף פעולה עירוני במטרופולין שמצוי בשתי מדינות שונות וכולל כ-2 מיליון נפש. אזור רובה נכלל בקווי המטרו של ליל. רובה מפורסמת במורשת האדריכלית שלה ובמרכזיותה בהתפתחות תעשיית הטקסטיל בצרפת, בזמן המהפכה התעשייתית, שהתרחשה בצרפת במאה ה-19, בעת שחברות טקסטיל צרפתיות גדולות התפתחו בעיר. שתיים מחברות המכירה באמצעות קטלוגים הגדולות בצרפת נמצאות ברובה; "לה רדוט" (La Redoute) ו-"3 Suisses". בתחילת המאה ה-21 מנסה עדיין רובה להתמודד עם הקשיים שמעוררת דעיכת התעשיות המסורתיות בעיר, שהתרחשה בעיקר בשנות ה-70 וה-80 של המאה ה-20. למרות תרבות פוליטית מפותחת ונוכחות סטודנטיאלית גבוהה, שקיימת הודות לשני מוסדות להשכלה גבוהה הקיימים בעיר, עדיין סובלת העיר מרמת אבטלה גבוהה ו-75% מהעיר מסווגים כ"אזור עירוני רגיש". רובה מפורסמת כאתר הסיום של מרוץ האופניים המפורסם פריז–רובה. המרוץ, שכינויו הוא "הגיהנום של הצפון", נחשב כמרוץ החד-יומי הקלאסי הפופולרי ביותר בקרב חובבי ספורט זה. המרוץ, שנערך לראשונה ב-1896, מוזנק מקומפיין הסמוכה לפריז ואורכו מעל 250 קילומטרים. המרוץ מפורסם בעיקר בזכות קטעי אבני מרצפות המשובצים במסלולו ומקשים על הרוכבים. סיומו של המרוץ הוא בוולודרום שברובה. המוזיאון לאמנות ולתעשייה אנדרה דיליז'ה (Musée d'Art et d'Industrie André Diligent), הוא מוזיאון שנבנה בין 1922 ל-1937. הוא שוכן בבריכה ישנה בסגנון אר דקו, ומכאן כינויו "הבריכה" (La Piscine). הערים התאומות של רוּבֶּה הן: בריטניה ברדפורד, בריטניה (מ־1969) גרמניה מנשנגלדבך, גרמניה (מ־1969) בלגיה ורווייה (אנ'), בלגיה (מ־1969) מקדוניה סקופיה, מקדוניה (מ־1973) איטליה פראטו, איטליה (מ־1981) פולין סוסנוביץ, פולין (מ־1993) פורטוגל קוביליה (אנ'), פורטוגל (מ־2000) אלג'יריה בווירה (אנ'), אלג'יריה (מ־2003) ז'יל בזיל גֵד (Jules Basile Guesde): פוליטיקאי צרפתי (1845-1922) ז'אן-יוסף וורת (Jean-Joseph Weerts): צייר (1846-1927) ז'אן-בטיסט לאבה (Jean-Baptiste Lebas): פוליטיקאי צרפתי מת בגירוש (1878-1944) לאון מאטו (Léon Mathot): קולנוען (1886-1968) ריימון שמיטלן (Raymond Schmittlein): פוליטיקאי צרפתי (1904-1974) מקסנטיוס ואן דר מרשׁס (Maxence Van Der Meersch): סופר (1907-1951) ז'ורז' דלרו (Georges Delerue): מלחין קולנוע צרפתי (1925-1992) ז'ראר מוייה (Gérard Mulliez): עסקים צרפתי (1931) ברנאר ארנו (Bernard Arnault): עסקים צרפתי (1949) ולדיסלב זנורכו (Władysław Znorko): מחזאי (1958-2013) ארנו דפלשיין (Arnaud Desplechin): קולנוען (1960) פריז–רובה מדיה וקבצים בנושא רוּבֶּה בוויקישיתוף אתר האינטרנט הרשמי של רובה (בצרפתית) רובה, ברשת החברתית אקס (טוויטר) רובה, ברשת החברתית אינסטגרם רובה, ברשת החברתית LinkedIn רובה, באתר אנציקלופדיה בריטניקה (באנגלית) רוביי (צרפת), דף שער בספרייה הלאומית אתר האינטרנט של המוזיאון ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
פרימור

האם התכוונתם ל... פרימור (מותג) – מותג משקאות של חברת גן שמואל מזון אבי פרימור – דיפלומט ישראלי רחל פרימור – עיתונאית, חברת מערכת "מעריב", דוברת "עמידר" ודירקטורית ישראלית פרס פרימור על שם רחל פרימור, מוענק על ידי הרשות השנייה לטלוויזיה ולרדיו תמר פרימור – משוררת ישראלית
מאונטיין ויו

מאונטיין ויו (באנגלית: Mountain View) היא עיר במחוז סנטה קלרה שבמדינת קליפורניה בארצות הברית. העיר נמצאת במרכז עמק הסיליקון שבאזור מפרץ סן פרנסיסקו. היא נקראת על שם הרי סנטה קרוז. במאונטיין ויו שוכן המטה העולמי של חברת גוגל, הגוגלפלקס, וכמו בכל עמק הסיליקון, שוכנות בעיר חברות היי טק ומחשבים רבות נוספות, בהן סימנטק וקרן מוזילה. בעיר נמצא גם מרכז המחקר איימס. מאונטיין ויו גובלת בערים פאלו אלטו, סאניווייל ולוס אלטוס. האקלים במאונטיין ויו דומה לאקלים הים תיכוני: עונת החורף היא גשומה ועונת הקיץ שטופת שמש. למאונטיין ויו 2 ערים תאומות: יפן איוואטה, שיזוקה, יפן בלגיה האסלט, בלגיה מדיה וקבצים בנושא מאונטיין ויו בוויקישיתוף אתר האינטרנט הרשמי של מאונטיין ויו (באנגלית) מאונטיין ויו, ברשת החברתית אקס (טוויטר) מאונטיין ויו באתר Xplorer סוכנויות הידיעות, גוגל משתלטת על מאונטיין ויו - ודוחקת את התושבים, באתר TheMarker‏, 2 במרץ 2014 מאונטיין ויו, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
אירוויין

אירוויין (באנגלית: Irvine) היא העיר השלישית בגודלה במחוז אורנג' שבקליפורניה, ארצות הברית. העיר היא חלק מאזור המטרופולין של לוס אנג'לס. באירוויין מתגוררים, נכון לשנת 2013, כ-242,651 תושבים. בעיר נמצאת אוניברסיטת קליפורניה באירוויין. אירוויין נחשבת לאחת הערים הבטוחות והטובות ביותר בארצות הברית למגורים ואחת הערים עם מערכת החינוך הציבורי הטובות בקליפורניה. בעיר שוכן המטה של חברת וסטרן דיגיטל. שבטים ילידים התיישבו בסביבת העיר לפני כ-2,000 שנה. משלחת ספרדית עברה באזור בשנת 1769, דבר שהוביל לפיתוח ראשוני של המקום- בניית מבצרים ויצירת חקלאות מקומית. בשנת 1821 מקסיקו השיגה את עצמאותה, ומיד לאחר מכן כבשה את סביבת העיר, ואף חילקה את האדמה לאזרחים מקסיקנים. בשנים 1864–1866 נמכרו מרבית מהאדמות לאמריקאים. לאחר מלחמת ארצות הברית–מקסיקו, סביבת העיר נפלה לתסבוכת משפטית, אודות הבעלות על הקרקע, שלה היו תובעים רבים. בשנת 1878 אמריקאי בשם ג'יימס אירווין (אחד מהקונים המקוריים) קנה את שאר הקרקעות. והקים עם משפחתו חווה מקומית. אירוויין עצמו נפטר בשנת 1886, והחווה עברה לירושת בנו, ג'יימס אירוויין הבן. כשנתיים לאחר מכן, בשנת 1888 הוקם קו רכבת בסביבת החווה. הוא קידם את החקלאות, ועד שנת 1918 הממשל קנה חלק מהאדמות והקים עליהן בסיס של חיל הנחתים של ארצות הברית. בשנת 1959 נרכשו ממשפחת אירוויין אדמות נוספות, על מנת להקים את אוניברסיטת קליפורניה באירוויין. עד שנת 1970 הוקמו מספר כפרים בסביבה. ב-28 בדצמבר 1971 תושבי הכפרים הללו הצביעו על שילוב הכפרים לעיר גדולה יותר. החל משנת 1975 ועד לשנות ה-80 התיישבו בסביבה פליטים וייטנאמים רבים, אשר ברחו מדרום וייטנאם לאחר נפילת עיר הבירה סייגון לידי הקומוניסטים. נכון לשנת 2015, גרים בעיר כ-257,000 תושבים. לבנים- 45.1% אסייתים- 45.1% היספנים- 9.2% אפרו-אמריקאים- 1.8% ישנן כמספר חברות בין-לאומיות אשר שיכנו באירוויין את המרכז שלהן באמריקה הצפונית. בין חברות אלו ניתן למנות את קיה, סגה, מאזדה, טושיבה, BenQ ואסיקס. בין המעסיקים הדומיננטיים ביותר בעיר, ניתן למנות את אוניברסיטת קליפורניה באירוויין, מערכת החינוך המקומית, Blizzard Entertainment, ברודקום, ו-וסטרן דיגיטל. מועצת העיר מורכבת מראש העיר ומארבעה חברים נוספים. ראש העיר נבחר אחת לשנתיים והמועצה נבחרת אחת לארבע שנים, ועליהם יש מגבלה של שתי קדנציות אפשריות. מתוך כלל המצביעים הרשומים בעיר, ישנו רוב קטן לטובת המפלגה הדמוקרטית. מקסיקו ארמוסיו, מקסיקו יפן צובוקה, איברקי, יפן טאיוואן טאויואן, טאיוואן מדיה וקבצים בנושא אירוויין בוויקישיתוף אתר האינטרנט הרשמי של אירוויין (באנגלית) אירוויין, ברשת החברתית אקס (טוויטר) אירוויין, באתר אנציקלופדיה בריטניקה (באנגלית)
הלם תרבות

הלם תרבות היא תגובה נפשית הנעה מהשתוממות ועד סלידה כלפי יסוד תרבותי לא מוכר או זר. הלם תרבות עלול להביא לידי חוסר יכולת של הפרט להתמצא ולפעול בתרבות הזרה לו, או לחוסר יכולת של חברי תרבות מסוימת לתקשר עם אדם מתרבות זרה ולקלוט אותו אליהם. מעבר לסביבה תרבותית חדשה מחולק למספר שלבים: "ירח הדבש" (honeymoon) - התלהבות ראשונית מהשינוי. הלם תרבות (culture shock). הסתגלות ראשונית (initial adjustment). בידוד מנטלי (mental isolation). קבלה והסתגלות (acceptance and integration). כמו כן, תהליך החזרה לסביבה התרבותית המקורית מחולק למספר שלבים: חרדת חזרה (return anxiety). "ירח דבש" הפוך (return honeymoon). הלם חזרה (reentry shock). הסתגלות מחדש (reintegration). הטמעה תרבותית ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
יהושפט בן אחילוד

יְהוֹשָׁפָט בֶּן-אֲחִילוּד, דמות מקראית, שימש בתפקיד מזכיר בתקופת מלכות דוד ושלמה. יהושפט הוא שם תאופורי ישראלי, אשר משמעותו ה' שפט. בנימין מזר סובר כי בענא בן אחילוד, אשר שמו תאופורי כנעני ויהושפט אחים אשר מוצאם כנעני ואילו יהושפט קיבל שם תאופורי ישראלי. לשיטתו למעט העובדה שהשם אחילוד הוצמד לשניהם ואינו ידוע ממקורות אחרים, יש יסוד לכך שבענא ויהושפט אחים הם. אמנם יהושפט הוא שם ישראלי אך בשם אביו מופיע מרכיב נכרי. לדעת נתן שור היה יהושפט חלק מהאצולה הקדם-ישראלית כלומר יבוסי אשר מלאה תפקיד בממלכת דוד אשר נעזר בבניית ממלכתו ביסודות זרים ואמצה לעצמה את האמונה הישראלית והייתה מעורה בחוגי ההנהגה. יהושפט בן אחילוד נזכר ברשימות שרי המלכים דוד ושלמה כנושא משרת המזכיר. מזכיר הוא תוארו של אחד מהשרים בחצרות המלכים דוד, שלמה ומלכי יהודה. התואר מזכיר בא ברשימות השרים אצל דוד מיד לאחר שר הצבא ואילו בתקופת מלכות שלמה הוא מופיע רביעי. תפקיד המזכיר נזכר גם בתקופות המלך חזקיהו ויאשיהו. בתקופתו של חזקיהו שירת בתפקיד יואח בן אסף ובתקופת יאשיהו שירת בתפקיד זה יואח בן יואחז. לדעת משה צבי סגל היה המזכיר ממונה על כתיבת הזכרונות של אירועים בתחום הממלכה. כך גם בתרגום יונתן: ”ממנא על דכרניא”. אחרים סוברים כי תפקידו היה להזכיר למלך את סדר היום כדוגמת Magister memoriae(איט') ברומא העתיקה. לדעת חז"ל מחבר ספר שמואל, הוא שמואל. לשיטתו של משה צבי סגל היה זה יהושפט בן אחילוד. אוגוסט קלוסטרמן טוען כי היה זה אחימעץ בן צדוק שכתב את ספר שמואל. כל הדעות מסתמכות על העובדה כי המחבר היה מעורה בנעשה בממלכה. לדעת יהודה אליצור, הכותב אינו יכול היה להיות יהושפט בן אחילוד כי דוד היה מפטרו בשל כך מיד. השרים העיקריים בחצר המלך ותפקידיהם : המזכיר. מחברים: יצחק אבישור; מיכאל הלצר אתר מקראנט. ספר שמואל ב', פרק ח', פסוק ט"ז ; ספר שמואל ב', פרק כ', פסוק כ"ד ; ספר דברי הימים א', פרק י"ח, פסוק ט"ו. ספר מלכים א', פרק ד', פסוק ג'. בנימין מזר, כנען וישראל: מחקרים היסטוריים, ירושלים, מוסד ביאליק, 1980, עמ' 212. נתן שור, תולדות ירושלים: כרך א', תל אביב, דביר, 1987, עמ' 45. משה צבי סגל, ספרי שמואל, ירושלים, קריית ספר, 1987, ע"מ רצ. משה צבי סגל, בקורת על חיבורו של ‏ Elias Auerbach :Wueste und Gelobtes Land, Geschichte Israels von den Anfaengen bis zum Tode Salomos by ‏ , תרביץ: רבעון למדעי היהדות, תשרי תרצ"ד עמ' 113-111. יהודה אליצור, ישראל והמקרא: מחקרים גאוגרפיים, היסטוריים והגותיים, רמת גן, אוניברסיטת בר-אילן, 2000, עמ' 132-130.
גביע דייוויס 1924

אתגר הטניס הבינלאומי 1924 (באנגלית: 1924 International Lawn Tennis Challenge) הייתה התחרות ה-19 במניין של מה שנודע היום כ"גביע דייוויס". מחזיקי הגביע היו נציגי ארצות הברית ומשחק הגמר נערך בארצות הברית. לתחרות נרשמו 23 נבחרות שחולקו ל-2 בתים - "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. כמו בשנה הקודמת במשחק זה נבחרת אוסטרליה ניצחה את צרפת. המשחק על התואר נערך ב-11-13 בספטמבר 1924 בפילדלפיה, ארצות הברית. נבחרת אוסטרליה התמודדה על התואר נגד נבחרת ארצות הברית אך הפסידה עם תוצאה 5:0. בכך האמריקאים זכו בתואר בשנה החמישית ברציפות. בית זה כלל 6 נבחרות, כולל הרפובליקה הסינית, אוסטרליה ויפן. מנצחת הבית הייתה נבחרת אוסטרליה, כמו בשנה הקודמת. הבית כלל 17 קבוצות, כולל ארגנטינה, דרום אפריקה, ניו זילנד והודו הבריטית. לאחר משחקים מוקדמים נותרו 8 קבוצות והחלו משחקי רבע הגמר. המשחק בין מנצחי הבתים התקיים בבוסטון, ארצות הברית במהלך 4-6 בספטמבר 1924. נבחרת אוסטרליה ניצחה את צרפת עם תוצאה 3:2. בכך היא התקדמה למשחק נגד מחזיקת הגביע, כמו ב-3 שנים הקודמות. נתונים על התחרות
גביע דייוויס 1925

אתגר הטניס הבינלאומי 1925 (באנגלית: 1925 International Lawn Tennis Challenge) הייתה התחרות ה-20 במניין של מה שנודע היום כ"גביע דייוויס". מחזיקי הגביע היו נציגי ארצות הברית ומשחק הגמר נערך בארצות הברית. לתחרות נרשמו 25 נבחרות שחולקו ל-2 בתים- "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. כמו בשנה הקודמת במשחק זה נבחרת אוסטרליה הפסידה לצרפת. המשחק על התואר נערך ב-11-13 בספטמבר 1925 בפילדלפיה, ארצות הברית. נבחרת צרפת התמודדה על התואר נגד נבחרת ארצות הברית אך הפסידה עם תוצאה 5:0. בכך האמריקאים זכו בתואר בשנה השישית ברציפות. בית זה כלל 9 נבחרות, כולל ספרד, הרפובליקה הסינית, אוסטרליה, ניו זילנד, הוואי ויפן. מנצחת הבית הייתה נבחרת אוסטרליה, כמו בשנה הקודמת. הבית כלל 16 קבוצות, כולל הודו הבריטית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בפורסט הילס, ניו יורק, ארצות הברית, במהלך 4-5 בספטמבר 1925. נבחרת אוסטרליה הפסידה לצרפת עם תוצאה 3:2. בכך הצרפתים התקדמו למשחק נגד מחזיקת הגביע. נתונים על התחרות
מצר נארוטו

מצר נארוטו (ביפנית: 鳴門海峡) הוא מצר ים בין האיים היפניים אוואג'י ושיקוקו. הוא מקשר בין חלקו המזרחי של הים הפנימי סטו לבין ים הפיליפינים (שבמערב האוקיינוס השקט) דרך תעלת קיאי (紀伊水道 ‏Kii-suidō). רוחבו של המצר כ-1.3 ק"מ. גשר תלוי נארוטו באורך 1,629 מ', החוצה את המצר, מחבר את האי אוואג'י עם העיר נארוטו באי שיקוקו. המצר מתאפיין במערבולות נארוטו בהן ניתן לצפות מספינה, מגשר נארוטו או מחופו של האי אוואג'י. מדיה וקבצים בנושא מצר נארוטו בוויקישיתוף צילומי לוויין של גוגל Naruto Whirlpools, Japan, סרטון באתר יוטיוב במובן רחב יותר, גשר נארוטו הוא חלקו הדרומי של הכביש המהיר קובה-אוואג'י-נארוטו (Kobe-Awaji-Naruto Expressway) בחיבור שבין העיר קובה שבאי הונשו דרך האי אוואג', שאליו היא מחוברת באמצעות גשר אקשי-קייקיו מעל למצר אקשי, לבין העיר נארוטו שבאי שיקוקו. (לחצו לצפייה במפה כביש מהיר קובה-אוואג'י-נארוטו מסומן בצהוב) ערך זה הוא קצרמר בנושא גאוגרפיה של יפן ובנושא גופי מים. אתם מוזמנים לתרום לוויקיפדיה ולהרחיב אותו.
ז'אן קראז

ז'אן אמיל פול קְרָאז (בצרפתית: Jean Émile Paul Cras; פונטי: ʒɑ̃ kʁaz;‏ 22 במאי 1897 – 14 בספטמבר 1932) היה מלחין צרפתי בן המאה ה-20 וקצין צי מקצועי. יצירותיו המוזיקליות שאבו השראה מבריטני, מחוז הולדתו, ממסעותיו לאפריקה ומעל לכל, ממסעותיו הימיים. כקומנדר בצי שירת בהצטיינות במערכה האדריאטית במלחמת העולם הראשונה. קראז נולד ומת בברסט. אביו היה קצין רפואה ימי. הוא התקבל לצי בגיל שבע-עשרה. כפרח קצונה על סיפון ה"איפיגני", נלחם בדרום אמריקה, באיי הודו המערבית ובסנגל. הוא הועלה לדרגת לייטננט ב-1908. כישוריו המתמטיים הביאו אותו להציע כמה וכמה חידושים בנהלים טכניים, שהצי אימץ לשימושו, בהם המצאת בורר חשמלי וסרגל תכנון ימי (שנקרא על שמו). מדיה וקבצים בנושא ז'אן קראז בוויקישיתוף ז'אן קראז, באתר AllMusic (באנגלית) ז'אן קראז, באתר MusicBrainz (באנגלית) ז'אן קראז, באתר Discogs (באנגלית) Recent Repertoire Discoveries from France, article by Paul-André Bempéchat with a summary of Cras' career, from Cello.org. Death of Monique Cras, daughter of Jean Cras, article by Paul-André Bempéchat, (in English) from Agence Bretagne Presse. Jean Cras, article & catalogue d'oeuvres by Marie-Claire Mussat (in French), from Musiques et danses de Bretagne. Jean Cras : un destin hors norme, article (in French) from AbeilleInfo.com. String Trio Score from Sibley Music Library Digital Scores Collection. Jean Cras at Compositeurs Bretons Jean Cras String Trio & Piano Trio soundbites and discussion of works
אחינו יעקב

האח יעקב (במקור הצרפתי: Frère Jacques; בעברית מוכר בשם אחינו יעקב או אחינו הנהג) הוא שיר ילדים שמקורו צרפתי. השיר מספר על נזיר בשם יעקב, אשר ישן עד מאוחר, ונקרא להתעורר במהירות לתפילת הבוקר על ידי פעמוני הבוקר של הכנסייה. השיר מושר לעיתים כקאנון. לעיתים, הלחן של השיר משמש כגרסה ללימוד האלפבית הערבי. בפתיחת הפרק השלישי של הסימפוניה הראשונה של מאהלר מופיע סולן קונטרבס, המבצע וריאציה על הנושא של אחינו יעקב ("Frère Jacques"). סולו זה מייחד את הסימפוניה כאחת הבודדות העושה שימוש בקונטרבס באופן כזה. הגרסה של מאהלר לשיר, המכונה בפיו Bruder Martin, עושה שימוש בסולם מינור במקום מז'ור, תמורה המשווה לשיר אופי של מארש אבל. שינוי האופי לסולם מינור איננו המצאה של מאהלר, כפי שנהוג לחשוב, אלא הדרך שבה הושר קטע זה במאה ה-19 וראשית המאה ה-20 באוסטריה. רביעיית הזמר הצרפתית, "פרר ז'אק" (Les Frères Jacques), שפעלה משנות ה-40 ועד שנות ה-80, נקראה בשם השיר. בצרפתית: Frère Jacques, frère Jacques, Dormez-vous ? Dormez-vous ? Sonnez les matines! Sonnez les matines! Ding, dang, dong. Ding, dang, dong. בתרגום חופשי לעברית: האח יעקב, האח יעקב האם אתה ישן? האם אתה ישן? צלצלו בפעמוני הבוקר! צלצלו בפעמוני הבוקר! דינג-דנג-דונג. דינג-דנג-דונג. מקובל לפרש את המונח אח (Frère) במילות השיר לתואר המקובל לנזירים נוצריים בצרפתית ובעברית כאחד. אחינו יעקב - תרגום של דוד יודילוביץ' אָחִינוּ יַעֲקֹב אַל תִּישַׁן הַפַּעֲמוֹן מְצַלְצֵל דִּין דָּן דּוֹן! אחינו יעקב - גרסת תרגום מהעלייה הראשונה אַחַי קוּמוּ נָא אַל תָּנוּמוּ נָא הַפַּעֲמוֹן מְצַלְצֵל הַפַּעֲמוֹן מְצַלְצֵל דִּין דָּן דּוֹן אחינו יעקב - נוסח מכבי-לידרבוך אַחַי קוּמוּ נָא אַל תָּנוּמוּ נָא הַשָּׁעָה כְּבָר אַרְבָּע כְּבָר צִלְצֵל הַשָּׁעוֹן כְּבָר צִלְצֵל הַשָּׁעוֹן בָּם בָּם בּוֹם אחינו הנהג (מילים: לא ידוע) אחינו הנהג, אחינו הנהג סע מהר! סע מהר! אם תיסע מהר, יתפוס אותך שוטר סע לאט! סע לאט! אחינו הנהג, אחינו הנהג סע לאט! סע לאט! אם תיסע לאט, נעשה ממך סלט סע מהר! סע מהר! עוד גרסה לאחינו הנהג (מילים: לא ידוע) אחינו הנהג, אחינו הנהג סע מהר! סע מהר! לא רוצים הביתה, רוצים לנסוע הייטה סע מהר, סע מהר! זאת גרסת טיולי בית הספר בשנות ה-50' של המאה ה-20 מדיה וקבצים בנושא אחינו יעקב בוויקישיתוף אחינו יעקב, באתר זמרשת מידע על היצירה "אחינו יעקב" באתר מיוזיק בריינז האזנה לשירי אחינו יעקב, באתר זמרשת (גרסאות עבריות לשיר) safa1 (2021-08-24), שפה מספרת תרבות שיר האותיות, נבדק ב-2024-07-12 מתוך זמרשת מתוך זמרשת
נדין אנגרר

נדין אנגרר (בגרמנית: Nadine Angerer; נולדה ב-10 בנובמבר 1978) היא כדורגלנית גרמנייה המשחקת בעמדת השוער. הייתה קפטן נבחרת גרמניה בכדורגל נשים. ב-13 בינואר 2014 זכתה בפרס כדור הזהב של פיפ"א (בעבר נקרא שחקן השנה) לשנת 2013, והיא השוערת היחידה שזכתה בתואר זה עד כה. אנגרר נולדה בעיר לור על נהר המיין, בוואריה, גרמניה. בילדותה החלה לשחק בקבוצת בנים ולאחר מכן עברה לקבוצת הילדות של מועדון א.ס.ו. הופסטטן בתפקיד חלוצה. במשחק סקאוטינג היא החליפה את שוערת הקבוצה שנפצעה וגילתה כישרון בתחום זה. ב-1995 החלה לשחק בקבוצת הנשים של מועדון נירנברג. לאחר שנה עברה לקבוצת ואקר מינכן. באותה שנה קיבלה הצעה לשחק בקבוצת כדורגל של קולג' אמריקני, אך סירבה. ב-1999 עברה לקבוצת הנשים של באיירן מינכן ועלתה יחד עמה מהליגה השנייה לליגה הראשונה ב-2000. ב-2001 עברה לקבוצת טורבינה פוטסדאם איתה זכתה בשתי אליפויות, שלושה גביעים, ובליגת האלופות לנשים בעונת 2004/2005. ב-2007 עברה לקבוצת יורגורדן מליגת העל השוודית. לאחר שנה חזרה לגרמניה, לפרנקפורט, איתו זכתה בגביע והגיעה למקום השני בליגה. לאחר פרישתה של בירגיט פרינץ מהקבוצה, התמנתה אנגרר לקפטן במקומה. ביולי 2013, מספר שעות לפני משחק בליגת האלופות, הודיעה אנגרר בחשבון הפייסבוק שלה שהיא תעבור בהעברה חופשית לקבוצת בריסבאן רור האוסטרלית. בינואר 2014 הודיעה קבוצת פורטלנד ת'ורנס מליגת הנשים האמריקנית שהיא החתימה את השוערת. משחק הבכורה שלה בקבוצה היה ב-12 באפריל נגד קבוצת יוסטון דאש. ב-4 בספטמבר 2014 הודיעה הקבוצה שהיא משאילה את אנגרר חזרה לבריסבאן עד לתחילת 2015. אנגרר ערכה את הופעת הבכורה שלה בנבחרת גרמניה במשחק נגד נבחרת הולנד באוגוסט 1996. לאחר ששיחקה חמישה משחקים רצופים, היא עברה למעמד של שוערת מחליפה וזכתה מהספסל בתארים הרבים של הנבחרת עד 2005. לאחר פציעתה של השוערת הראשונה סילקה רוטנברג, אנגרר פתחה בכל משחקי הנבחרת בגביע העולם בכדורגל נשים 2007, לא ספגה אף שער וזכתה באליפות העולם. במשחק הגמר אף עצרה פנדל של מרטה הברזילאית ונבחרה לשוערת המצטיינת בטורניר. בכך גם קבעה שיא של אי ספיגה שעומד על 540 דקות. היא גם הייתה השוערת הראשונה באולימפיאדת בייג'ינג וזכתה במדליית ארד. ב-2009 היא זכתה באליפות אירופה בפעם הרביעית, אך בפעם הראשונה כשהיא על המגרש. במהלך גביע העולם בכדורגל נשים 2011 היא ביצעה את ההופעה ה-100 שלה במדי הנבחרת. לאחר פרישתה של בירגיט פרינץ, קיבלה אנגרר את סרט הקפטן. באליפות אירופה בכדורגל נשים 2013 עצרה שני פנדלים ונבחרה לשחקנית המצטיינת של הטורניר. נכללה בסגל הנבחרת למשחקי גביע העולם בכדורגל נשים 2015. טורבינה פוטסדאם ליגת האלופות לנשים: 2004/2005 אליפות גרמניה: 2003/2004, 2005/2006 גביע גרמניה: 2003/2004, 2004/2005, 2005/2006 פרנקפורט גביע גרמניה: 2010/2011 נבחרת גרמניה בכדורגל נשים גביע העולם בכדורגל נשים: 2003, 2007 אליפות אירופה בכדורגל נשים: 1997, 2001, 2005, 2009, 2013 מדליית ארד באולימפיאדה: 2000, 2004, 2008 אישיים כדורגלנית השנה של אופ"א (1): 2013 בריאיון לעיתון הספורט של די צייט אמרה אנגרר כי היא פתוחה ליחסים עם בני שני המינים. מדיה וקבצים בנושא נדין אנגרר בוויקישיתוף אתר האינטרנט הרשמי של נדין אנגרר נדין אנגרר, ברשת החברתית אקס (טוויטר) נדין אנגרר, באתר Soccerdonna (בגרמנית) נדין אנגרר, באתר Soccerway נדין אנגרר, באתר WorldFootball.net נדין אנגרר, באתר FootballDatabase.eu סטטיסטיקה באתר ההתאחדות הגרמנית ההודעה על הזכייה הידיעה באתר אופ"א הידיעה (בגרמנית) כתבה נוספת על המעבר (בגרמנית) באתר הקבוצה באתר הקבוצה כתבה על אנגרר באתר פיפ"א הידיעה באתר W soccer news באתר אופ"א הראיון |}
כלותה (נהר)

כלותה (באנגלית: Clutha River, במאורית: Mata-Au) הוא הנהר השני באורכו בניו זילנד, והארוך ביותר באי הדרומי. הנהר זורם בכיוון דרום-דרום מזרח לאורך 338 קילומטרים דרך מרכז ודרום חבל אוטגו, מאזור אגם ואנקה באלפים הדרומיים ועד שפכו לאוקיינוס השקט, כ-75 קילומטרים דרומית-מערבית לעיר דנידין. ספיקתו של נהר כלותה היא הגבוהה ביותר בין נהרות ניו זילנד וזרימתו היא המהירה ביותר מבין נהרות המדינה. הנהר ידוע בנופיו היפים ובהיסטוריה של כריית זהב לאורך גדותיו בתקופת הבהלה לזהב במאה ה-19. בחלקו העליון של הנהר, צבע מימיו הוא טורקיז, תופעה שמתרחשת עקב התערבבות מימיו עם מי הקרחונים באגם ואנקה. בזמני קדם אזור הנהר היה מאזורי המחיה של עוף המואה ושל עיט האסטי אשר צד את המואה. שני המינים נכחדו לאחר הגעת המאורים לניו זילנד. פירוש שמו המאורי של הנהר, Mata-Au, הוא "זרם שטחי". את שמו האנגלי קיבל הנהר מכינויו הגאלי של נהר קלאייד (Clyde) בסקוטלנד, אשר זורם דרך גלאזגו. אזור הנהר סובל משיטפונות תכופים, כשהידוע מביניהם אירע בשנת 1878, ובמהלכו נהרסו שני גשרים שהיו באותה עת על הנהר. מדיה וקבצים בנושא כלותה בוויקישיתוף כלותה, באתר אנציקלופדיה בריטניקה (באנגלית)
כלותה

האם התכוונתם ל... כלותה – נהר בחבל אוטגו בניו זילנד. השם הגאלי של נהר קלאייד בסקוטלנד, הזורם דרך גלאזגו. מחוז כלותה – מחוז אדמיניסטרטיבי בחבל אוטגו, ניו זילנד. קיצור שמה של העיר בלכלותה בניו זילנד. קלוטה (Cloete, שם משפחה).
קלוטה

האם התכוונתם ל... הסטרי קלוטה (Cloete) - אתלטית דרום-אפריקאית, פעמיים אלופת עולם. סטיוארט קלוטה – סופר דרום-אפריקאי. רגל קלוטה – מום אורתופדי. קלוטה כמי שהונחה דמי – מונח הלכתי במלאכת הוצאה כלותה (Clutha).
וחטנג צ'לידזה

וַחטַנג צֵ'לידזֵה (בגאורגית: ვახტანგ ჭელიძე‏; 10 באפריל 1917 – 11 ביוני 2005) היה מתרגם וסופר גאורגי. וחטנג צ'לידזה נולד בשנת 1917 בכפר בחווי (גאו') שבחבל גוריה, כאשר גאורגיה הייתה חלק מהאימפריה הרוסית; בשנת 1941 הוא סיים את לימודיו בחוג לשפה וספרות אנגלית בפקולטה הפילולוגית של האוניברסיטה הממלכתית של טביליסי. בשנת 1945 פורסם התרגום הראשון של צ'לידזה - "רומיאו ויוליה" מאת ויליאם שייקספיר; בשנים 1952-1948 הוא היה העורך הראשי בהוצאת הספרים של משרד החינוך של גאורגיה הסובייטית - "סַבּליגמַטי". בשנת 1955 צ'לידזה פרסם את יצירתו המקורית הראשונה - הרומן הביוגרפי "חייו של איוואנה מצ'בלי" - שגיבורו הוא מתרגם ופובליציסט גאורגי מהמאה ה-19. בשנים 1957-1955 צ'לידזה ערך את הגרסה הגאורגית של כתב העת הסאטירי הסובייטי "קרוקודיל" - "ניאנגי"; בשנים 1962-1957 הוא ערך את כתב העת הספרותי "ציסקַרי". בשנים 1967-1963 צ'לידזה עמד בראש מנהלת האמנות במשרד החינוך של גאורגיה הסובייטית, ואילו בשנים 1973-1967 היה מנהל הוצאת הספרים "סַבּצ'וֹתַה סַכַּרתווֵלוֹ". בשנים 1983-1973 צ'לידזה פרסם בארבעה כרכים את עבודתו הספרותית הבולטת ביותר - החיבור התיעודי-ספרותי "הכרוניקות של חיי כארתלי"; הוא התבסס על אוסף החיבורים ההיסטוריים הגאורגיים מימי הביניים - "חיי כארתלי" - בשילוב עם מקורות היסטוריים חיצוניים. בשנים 1985-1973 צ'לידזה היה העורך הראשי של העיתון "ליטֵרַטוּרוּלי סַכַּרתווֵלו" - ביטאונהּ של התאחדות הסופרים הגאורגית; באותה תקופה הוא גם הקים את כתב העת "חוֹמלי". בשנים 1991-1987 צ'לידזה היה מנהל הוצאת הספרים "נַקַדוּלי", שהתמחתה בספרי ילדים ונוער; במשך שני עשורים אלה, הוא היה גם חבר במועצות העריכה של עיתונים, כתבי-עת והוצאות ספרים אחרים. מלבד "רומיאו ויוליה" מאת שייקספיר, צ'לידזה תרגם מאנגלית לגאורגית את יצירותיהם של ג'ון פלטשר, ג'ון מילטון, דניאל דפו, וולטר סקוט, צ'ארלס דיקנס, ג'ון גולסוורתי, מארק טוויין, ג'ק לונדון, ארנסט המינגוויי, ג'ון סטיינבק, ג'רום דייוויד סלינג'ר ואחרים. צ'לידזה זכה בחייו בתארים ובפרסים הבאים: פעיל אמנות נכבד של גאורגיה הסובייטית (1967), פרס איוואנה מצ'בלי למתרגמים גאורגים (1978), הפרס הלאומי של גאורגיה (1998) והפרס הספרותי הממלכתי "סַבַּה" של גאורגיה (2003). וחטנג צ'לידזה מת בשנת 2005 בטביליסי ונקבר בפנתאון דידובה שבעיר. וחטנג צ'לידזה באתר ספריית הפרלמנט הלאומית של גאורגיה, (בגאורגית)
ז'ורדן

ז'ורדן (בצרפתית: Jordan) הוא שם משפחה צרפתי. האם התכוונתם ל... ארמין ז'ורדן – מנצח שווייצרי, שנודע בפרשנויותו למוזיקה צרפתית, למוצרט ולוגנר קאמי ז'ורדן – מתמטיקאי צרפתי פורה שעסק בתחומים רבים במתמטיקה אלפונס ז'ורדן – רוזן טולוז (1105–1148) צורת ז'ורדן – צורה דומה של מטריצה ריבועית שיש לה מבנה של מטריצת בלוקים המורכבת מ"בלוקי ז'ורדן" משפט ז'ורדן-הלדר – משפט בתורת החבורות משפט קיילי – משפט בתורת החבורות שהוכיח קאמי ז'ורדן אלגברת ז'ורדן – אלגברה לא אסוציאטיבית (מעל חוג אסוציאטיבי) זוג ז'ורדן – מבנה אלגברי המכליל את אלגברות ז'ורדן משפט העקום של ז'ורדן – משפט העוסק בתכונות טופולוגיות של מסילות פשוטות וסגורות ג'ורדן לואי ז'ורדאן (Jourdan) - שחקן קולנוע צרפתי
מרדית'

האם התכוונתם ל... ברג'ס מרדית' – שחקן אמריקאי ג'ורג' מרדית' – סופר ומשורר אנגלי ויליאם מרדית' – משורר אמריקאי טד מרדית' – אתלט אמריקאי
טנט

האם התכוונתם ל... אישים: ג'ורג' טנט – מראשי סוכנות הביון המרכזית של ארצות הברית אחר: טנט (סרט) – סרט בבימויו של כריסטופר נולאן ט.נ.ט – ארגון טרור ימני שפעל בשנות ה-80 (טרור נגד טרור) שפעל בהשראת הרב מאיר כהנא טננט TNT